|  |  |
| --- | --- |
| Prvi.jpg  |   23. X 2023. Број  **336/23**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **октобар 2023.** |

**Просјечна нето плата у септембру 1 277 КМ**

**Реалан раст плате на годишњем нивоу**

Просјечна мјесечна нето плата у Републици Српскојисплаћена у септембру 2023. године износила је1 277 КМ и у односу на август 2023. номинално je мања за 0,7%, а реално је мања за 1,5%, док је у односу на исти мјесец претходне године номинално већа за 7,4%, а реално за 1,6%. Просјечна мјесечна бруто плата износила је 1 941 КМ.

Посматрано по подручјима, у септембру 2023. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 730 КМ, а најнижа просјечна нето плата у септембру 2023. исплаћена је у подручју *Грађевинарство*,971 КМ.

У септембру 2023. године, у односу на септембар 2022, у 18 од 19 подручја забиљежен је номинални раст нето плате, од чега највише у подручјима *Умјетност, забава и рекреација* 17,9%, *Вађење руда и камена* 13,7% и *Дјелатности пружања смјештаја, припреме и послуживања хране, хотелијерство и угоститељство* 11,8%. Смањење је забиљежено у подручју *Пословање некретнинама* 0,2%.

 KM



Графикон 1. Просјечна нето плата по мјесецима

**Мјесечна инфлација у септембру 2023. године 0,8%**

**Годишња инфлација (IX 2023/IX 2022) 5,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2023. године у односу на претходни мјесец у просјеку су више за 0,8%, док су у односу на исти мјесец претходне године у просјеку више за 5,7%.

Од 12 главних одјељака производа и услуга, више цијене забиљежене су у десет, а ниже цијене у два одјељка.

Највећи годишњи раст цијена у септембру 2023. године, забиљежен је у одјељку *Становање* 14,5%,усљед виших цијена у групи Електрична енергија и други енергенти од 27,1%, затим у одјељку *Остали производи и услуге* 11,4%, због раста цијена у групи Производи за личну хигијену од 13,6%, потом у одјељку *Намјештај и покућство* 7,3%, усљед поскупљења у групи Поправак апарата за домаћинство од 23,1%, затим у одјељку *Храна и безалкохолна пића* 6,6%, усљед виших цијена у групама Поврће од 18,7% и Други прехрамбени производи од 11,5%.

Повећање од 6,0% забиљежено је у одјељку *Ресторани и хотели* због виших цијена у групи Услуге смјештаја од 9,8%, слиједи одјељак *Рекреација и култура* са повећањем од 5,7%, усљед поскупљења у групама Књиге и уџбеници од 11,0%, затим одјељак *Алкохолна пића и дуван* са растом од 5,6%, усљед виших цијена у групи Пиво од 14,5%, потом одјељак *Здравство* са растом од 3,0%, усљед повећања цијена у групи Здравствене услуге од 5,5%.

Више цијене од 2,3% забиљежене су у одјељку *Комуникације,* усљед повећања у групи Поштанске услуге од 5,1% и у одјељку *Образовање*, раст од 1,2% због виших цијена у групи Предшколско образовање од 6,7%.

Ниже цијене на годишњем нивоу, у септембру 2023. године, забиљежене су у одјељку *Превоз* 2,8%, усљед смањења цијена у групи Горива и мазива за путничке аутомобиле од 7,6% и у одјељку *Одјећа и обућа* 6,0%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (IX 2023/IX 2022) већа 3,5%**

**Десезонирана индустријска производња (IX 2023/VIII 2023) већа 1,1%**

Календарски прилагођена индустријска производња у Републици Српској у септембру 2023. године, у поређењу са септембром 2022. године већа је за 3,5%. Десезонирана индустријска производња у Републици Српској у септембру 2023. године у поређењу са августом 2023. године већа је за 1,1%.

Календарски прилагођена индустријска производња у Републици Српској у периоду јануар-септембар 2023. године у поређењу са истим периодом 2022. године мања je за 2,2%. У поменутом периоду, у подручју *Производњa и снабдијевањe електричном енергијом, гасом, паром и климатизацијa* забиљежен је раст од 5,1% и у подручју *Вађењe руда и камена* раст од 0,1%, док је у подручју *Прерађивачкa индустријa* забиљежен пад од 5,4%.

Графикон 3. Индекси индустријске производње септембар 2019 – септембар 2023. (∅2015=100)

**Број запослених у индустрији (IX 2023/VIII 2023) остао непромијењен**

Број запослених у индустрији у септембру 2023. године, у односу на август 2023. године је остао непромијењен.

Број запослених у индустрији у септембру 2023. године у односу у на просјек 2022. године мањи је за 2,8% и у односу на исти мјесец прошле године мањи је за 2,9%.

**У периоду јануар - септембар 2023. највише се извозило у Србију и у Хрватску**

У периоду јануар - септембар 2023. године остварен је извоз у вриједности од три милијарде 915 милиона КМ, што је за 3,6% мање него у периоду јануар - септембар 2022. године, те увоз у вриједности од пет милијарди 230 милиона КМ, што је за 0,2% више него у периоду јануар - септембар 2022, док је проценат покривености увоза извозом износио 74,9%.

У септембру 2023. године остварен је извоз у вриједности од 457 милиона КМ, што је за 2,6% мање него у септембру 2022. године, те увоз у вриједности од 632 милиона КМ, што је за 5,1% мање него у септембру 2022. године, док је проценат покривености увоза извозом износио 72,3%.

У погледу географске дистрибуције робне размјене Републикe Српскe са иностранством, у периоду јануар - септембар 2023. године, највише се, од укупно оствареног извоза, извозило у Србију и то у вриједности од 651 милион КМ (16,6%) и у Хрватску 606 милиона КМ (15,5%). У истом периоду, највише се, од укупно оствареног увоза, увозило из Србије и то у вриједности од 829 милионa КМ (15,8%) и из Италије, у вриједности од 809 милиона КМ (15,5%).

Посматрано по групама производа, у периоду јануар - септембар 2023. године, највеће учешће у извозу остварује електрична енергија са 429 милиона КМ, што износи 11,0% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 384 милиона КМ, што износи 7,3% од укупног увоза.

хиљ. КМ

2023

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредникОгњен Игњић, руководилац одсјека Република Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |